Ana Tijoux

Ana Maria Merino Tijoux, dite Ana Tijoux, née l' 12 ed join 1977 à Lille, ch'est eune canteuse pi eune rappeuse franchoése.

Al est connue in Anmérike du Sud conme mimbre ed groupe d'hip-hop Makiza à l'fin des innées 1990. In 2006, al s'foait connoaite dins l' pop latine in collaborant aveuc Julieta Venegas dseur chele canchon Eres para mi. Al s'foait connoaite incore pus apré chele sortie d'sin album 1977.

 Biografie 

 Infance 
Ana María Merino Tijoux est née l' 12 ed join 1977 à Lille, fille d'parints chiliens exilés pèr ch' coup d'Étot dech 11 ed sectimbe 1973. In 1982 s'famille déménache à Paris. Al est aler ach Chili pour l'prumière foés in 1983, quand s'famille o rindu visite à ses grands-parints.

 Carrière 
In 1988, al comminche à s'immerger dins echl' hip-hop, à l'origine conme danseuse. Ach ertour ed l' démocratie ach Chili, al rvient s'installer définitivemint ach poaiyis in 1993. Deus ans pus tard, al rintre dins ch' rap local, grache à un groupe ed l' conmune d'Macul à Santiago dech Chili, in meume timps qu'al forme sin prumier groupe, Los Gemelos, aveuc ch' rappeu Zaturno. In 1997, al dvint pus connue aveuc s'participacion dins ch' morciau La medicina du groupe Los Tetas, qui dvint sin prumier inregistremint professionnel in studio.

In join 2009, al réalise s'prumière tournée ach Messike, notammint ach festival Vive Latino ech 28 dech moés, pi al donne pusieus concerts dins l'capitale méssikaine. À sin ertour, al continue ed travailler à sin sgond album solo lonmé 1977, un tite qui s'inspire d'es date d' néchinche. Ech prumier single ach tite homonyme sort in octobe 2009. Ech single éponyme foait partie del lisse des tites ed ju vidéo FIFA 11 pi est utilisé dins l'épisode 5 del quatième saison del série Breaking Bad in aout 2011.

 Discografie 

 Albums studio 

 2007 : Kaos
 2009 : 1977
 2011 : La Bala
 2014 : Vengo
 2024 : Vida

 Singles 

 2006 : Ya no fue
 2007 : Despabílate! 
 2008 : Gol (Aveuc Julieta Venegas) 
 2008 : A veces (Aveuc Hordatoj)
 2014 : Vengo

Catégorie:Canteuse